பங்குனி உத்தரம்
{{Refimprove|date=மார்ச் 2015}}
 '''பங்குனி உத்தரம்''' என்பது [[சைவ சமயம்|சைவ]]க் கடவுளாகிய [[முருகன்|முருகனுக்]]குரிய சிறப்பு விரத தினமாகக் கொண்டாடப்படுகிறது. இது [[பங்குனி]] மாதத்தில் வரும் [[உத்தரம் (பஞ்சாங்கம்)|உத்தர]] நட்சத்திர தினமாகும். [[தமிழ் மாதங்கள்|தமிழ் மாதங்களில்]] 12ம் மாதம் பங்குனி. நட்சத்திரங்களில் 12ம் நட்சத்திரம் உத்தரம். எனவே 12 கை [[முருகன்|வேலவனுக்கு]]ச் சிறப்பான தினமாகக் கொண்டாடப்படுகிறது. அநேகமான முருகன் கோயில்களில் இத்தினத்தில் வருடாந்தர திருவிழாக்கள் (மஹோற்சவம்) நடைபெறும்.
 
 ==மீனாட்சி கல்யாணம்==
 
 [[சிவன்|சிவனுக்கும்]] [[பார்வதி]]க்கும் ''சோமசுந்தரர்'' என்றும் ''மீனாட்சி'' என்றும் நாமம் கொடுத்து [[திருமணம்|மணம்]] செய்வித்த நாளும் பங்குனி உத்தர நாளாகும். சிவனின் மோன நிலையைக் கலைத்த மன்மதனை எரித்ததால் கலங்கி நின்ற தேவர்களுக்கு ஆறுதல் வார்த்தையாக சிவன் தேவியை இத்தினத்தில் மணந்தார் என்பது ஐதீகம்.
 
 இத்தினத்தில் சிவனுக்கும் பார்வதிக்கும் ஆடை அணிகளால் அழகுசெய்து மணவறையில் அமர்த்தி [[இசைக்கருவி|வாத்தியங்கள்]] முழங்க, [[வேதம்|வேதங்கள்]] ஓதி, ஹோமம் வளர்த்து, தோத்திரங்கள் கூறி, தாலி கட்டி, வாழ்த்துக்கள் கூறி, அலங்கரித்த பல்லக்கில் இருவரையும் ஊர்வலமாகக் கொண்டு சென்று பள்ளியறைக்கு அனுப்பி வைப்பார்கள்.
 
 பங்குனி உத்தரக் கல்யாணத் திருவிழா [[பசு]]வாகிய ஆன்மா [[பதி]]யாகிய சிவத்துடன் இணைவதாக ஓர் உயர்ந்த நிலையினை எடுத்துக்காட்டுகின்றது. இத்தினத்தில் அம்மையப்பனைக் குறித்து சைவர்கள் விரதமிருப்பர். பகற்பொழுது உணவு உட்கொள்ளாது, இரவில் பால், பழம் போன்ற உணவு வகைகளை உட்கொண்டு, விரதம் அனுஷ்டிப்பர். இதனைக் '''''கல்யாணசுந்தர விரதம்''''' என்றும் அழைப்பர்.
 
 ==சிறப்பு==
 இத்தினத்தில் பார்வதியை, பரமேஸ்வரன் மணந்தார். ராமன், சீதையை கரம் பிடித்தார். மேலும் முருகன், தெய்வானையை கரம் பிடித்தார். திருவரங்கநாதர், ஸ்ரீ ஆண்டாள் முதலிய தெய்வ திருமணங்கள் பலவும் பங்குனி உத்திரத்தன்று தான் நடைபெற்றன. இதனால் பங்குனி உத்திர விரதம் திருமண விரதம் என்றும், கல்யாண விரதம் என்றும் போற்றப்படுகிறது.
 
 இளைஞர்களும், கன்னிகளும் இத்தினத்தில் சிவனையும், முருகனையும் திருமணக் கோலத்தில் வணங்கி வழிபட்டால், திருமணம் ஆகாதவர்களுக்கு விரைவில் திருமணம் நடைபெறும் என நம்பப்படுகிறது.&lt;ref&gt;{{cite web | url=http://www.dailythanthi.com/Others/Devotional/2015/03/30153609/Wedding-giftGivesPanguniUthiram.vpf | title=திருமண வரம் தரும் பங்குனி உத்திரம் | publisher=தினத்தந்தி | accessdate=9 மார்ச் 2016}}&lt;/ref&gt;
 
 ==அசுரனை வீழ்த்திய நாள்==
 பங்குனி மாதத்தில் தான் அசுரர்களின் கொட்டத்தை அடக்க முருகப்பெருமான், தன் தாய், தந்தையரை வணங்கி பயணத்தை ஆரம்பித்தார். அப்போது, வழியில் ஒரு சிறிய மலை முருகனின் படைகளை வழி மறிக்கும் விதமாக பெரிதாக வளர ஆரம்பித்தது. அதற்கு காரணம் இந்த மலையாகவுள்ள கிரவுஞ்சன் ஆகும்.  அகத்திய முனிவரின் சாபத்தால், அசையாமல் மலையாகி நின்றாலும், இருந்த இடத்தில் இருந்து கொண்டே தன்னை கடந்து செல்பவர்களை ஏமாற்றி தொல்லை தந்து கொண்டிருக்கிறது என்று நாரதர் கூறுகிறார். மேலும் இந்த மலைக்கு அருகில் உள்ள மாயாபுரிப்பட்டினம் என்னும் நகரில், சூரபத்மனின் தம்பியும், யானை முகம் கொண்டவனுமான தாரகாசுரன் ஆட்சி செய்து கொண்டு, தேவர்களை மிகுந்த துன்பங்களுக்கு உள்ளாக்கி வருகின்றான் என்ற தகவலையும்  நாரதர் கூறுகிறார்.
 
 அதை கேட்ட முருகப்பெருமான், தன் தளபதி வீரபாகுவிடம் படையில் பாதியை அழைத்து கொண்டுபோய், தாரகாசுரனை அழித்து விட்டு வரும்படி கட்டளையிட்டார். இதை அறிந்த தாரகாசுரனும் பெரும்படையுடன் எதிர்த்து வந்தான். கடும் போர் நடந்தது. இருபக்கத்திலும் வீரர்கள் இறந்து விழுந்தனர். போர்க்களத்தில் நின்று யுத்தம் செய்த தாரகாசுரன், முருகப்படையின் வீரரான, வீரகேசரியை தன் கதாயுதத்தால் மார்பில் அடித்து சாய்த்தான். இதை கண்ட வீரபாகு வெகுண்டெழுந்து, தாரகாசுரனை கடுமையாக தாக்கினான். இதனால் கோபம் கொண்ட தாரகாசுரன் திரிசூலத்தால் வீரபாகுவின் மார்பில் குத்திச் சாய்த்தான். மயக்கம் கலைந்து எழுந்த வீரபாகு, மீண்டும் மூர்க்கத் தனமாக தாக்கினான்.
 
 எதிர் தாக்குதல் நடத்த முடியாமல் தாரகாசுரன் தன் மாய வேலைகள் மூலம் எலியாக மாறி கிரவுஞ்ச மலைக்குள் சென்றான். வீரபாகுவும் அவனை தொடர்ந்த மற்ற வீரர்களும் விடாது மலைக்குள் நுழைய, மலையின் உதவியோடு  தாரகாசுரனின் அசுரப்படைகள் முருகப்பெருமானின் படைகளை பெரிய அளவில் தாக்கி அழித்தன. இதை நாரதர் மூலம் அறிந்த முருகப்பெருமான், நேரடியாக போர்க் களத்திற்கு வந்தார்.  கோபம் கொண்ட முருகப்பெருமான் அவனை கடுமையாக தாக்க ஆரம்பித்தார்.
 
 தாக்குதலை சமாளிக்க முடியாமல் மீண்டும் எலியாக மாறி மலைக்குள் நுழைந்து மாய வேலைகளை காட்ட ஆரம்பித்தான். முருகப்பெருமான், தன் வேலாயு தத்தை கையில் எடுத்து வீசி எறிந்தார். துள்ளி வந்த வேல், மலையை பல கூறுகளாக்கி உடைத்தெறிந்து, தாரகாசுரனை கொன்றது. அதன் பிறகு முருகப்பெருமான், தெய்வானையை மணந்தார். அந்த நாளே பங்குனி உத்திரமாகும்.&lt;ref&gt;{{cite web | url=http://www.maalaimalar.com/2013/06/26142932/panguni-uthiram-history.html | title=பங்குனி உத்திரம் வரலாறு | publisher=மாலைமலர் | accessdate=9 மார்ச் 2016 | archive-date=2016-03-24 | archive-url=https://web.archive.org/web/20160324105416/http://www.maalaimalar.com/2013/06/26142932/panguni-uthiram-history.html |url-status=dead }}&lt;/ref&gt;
 
 ==பங்குனி உத்தரம்==
 அறுபடை வீடுகளில் மூன்றாம் படைவீடான [[திருவாவினன்குடி]] அமைந்து இருக்கும் [[பழனி|பழனியில்]] [[பங்குனி]] [[மாதம்]] உத்தரம் நட்சத்திர திதியில் நடைபெறும் விழா '''பங்குனி உத்தரம்''' ஆகும். அனைத்து அறுபடைவீடுகளில் '''பங்குனி உத்தரம்''' விழா நடைபெற்றாலும், பழனியில் நடைபெறும் '''பங்குனி உத்தரம்''' [[திருவிழா|திருவிழாவும்]], [[தேர்|தேரோட்டமும்]], சிறப்பு வாய்ந்த திருவிழாவாகும்.
 
 [[திண்டுக்கல் மாவட்டம்|திண்டுக்கல் மாவட்டமும்]], அதைச்சுற்றியுள்ள மாவட்டங்களிலிருந்து, சைவ சமயத்தவர்கள், [[ஈரோடு மாவட்டம்]], [[கொடுமுடி|கொடுமுடிக்குச்]] சென்று [[காவிரி]] நதியில் தீர்த்தம் (புனித நீர்) கொண்டுவந்து, [[பழனி|பழனியில்]] [[போகர்|போகரால்]] நிறுவப்பட்ட நவபாசாண [[முருகன்|முருகனுக்கு]] செலுத்துவார்கள். [[பங்குனி|பங்குனியில்]] வெயில் கடுமையாக இருக்கும், நவபாசாணத்தால் ஆன [[முருகன்]] சிலை வெப்பத்தால் சிதைந்து போகாமல் இருக்க மூலிகைகள் கலந்த [[காவிரி|காவிரி நதியின்]] நீரால் குளிர்விப்பதற்காக ஏற்படுத்தப்பட்ட திருவிழா '''பங்குனி உத்தரம்''' திருவிழா.
 
 ==மேற்கோள்கள்==
 &lt;references/&gt;
 
 ==வெளி இணைப்புகள்==
 * [http://tamil.thehindu.com/society/divine/article23278859.ece   பங்குனி உத்திரப் பெருமைகள்]
 
 {{சைவம்}}
 {{இந்து சமய விரதங்கள்}}
 
 {{இந்து விழாக்கள்}}
 
 [[பகுப்பு:தமிழ்நாட்டு விழாக்கள்]]
 [[பகுப்பு:கந்த விரதங்கள்]]
 [[பகுப்பு:சிவ விரதங்கள்]]